Ding Liren
Ding Liren (hiina keeles 丁立人, pinyin'is Dīng Lìrén; sündinud 24. oktoobril 1992 Wenzhou Shis) on hiina maletaja, rahvusvaheline suurmeister (2009). Ding sai surmeistriks 17-aastaselt 2009. aastal. Aasta varem oli ta FIDE-lt saanud rahvusvahelise meistri nimetuse. Ta on kolmekordne Hiina malemeister (2009, 2011, 2012). 2017. aastal Thbilisis tuli ta maailmakarikavõistlustel teiseks ja klassifitseerus 2018. aastal Berliinis toimunud MM-i pretendentide turniirile, kus sai neljanda koha. Oktoobris 2019 jõudis Ding Hantõ-Mansiiskis maailma karikal finaali, kus kaotas Teymur Rəcəbovile, kuid mõlemad pääsesid aprillis 2020 Jekaterinburgis peetavale MM-i pretendentide turniirile. Ta on võitnud Hiina võistkonna koosseisus võistkondlikel maailmameistrivõistlustel kuldmedali (2015) ja maleolümpiatel kaks kuldmedalit (2014, 2018).